“Joale, hoo e ka bang nakong ena, ho ne ho e-na le monna e mong ea bohlale ea bitsoang Jesu, haeba ho molaong hore ke mo bitse joalo, kaha o ne a etsa mesebetsi e babatsehang, a ruta ka tsela eo batho ba neng ba thabela ho amohela ’nete ka eona. O ile a hohela Bajuda le Balichaba ba bangata. E ne e le Kreste; ’me ha Pilato, ka tšusumetso ea banna ba baholo har’a rōna, a mo ahlolela hore a thakhisoe sefapanong, ba mo ratileng qalong ha baa ka ba mo furalla, kaha ka letsatsi la boraro o ile a itlhahisa ho bona a phela, joalokaha baprofeta ba Molimo ba ne ba boletse sena esale pele hammoho le lintho tse ling tse likete tse mashome tse babatsehang ka eena; ’me Bakreste ba reheletsoeng ka eena ba ntse ba le teng le kajeno.”—Josephus—The Complete Works, e fetoletsoe ke William Whiston.